Dårligt resultat for Aalborg-virksomheden Fibertex. Det skyldes blandt andet dyre råvarer og den høje oliepris

Fibertex A/S i Aalborg har øget omsætningen fra 1,1 milliarder kroner til 1,3 milliarder kroner, men samtidig går årets resultat ned fra 43 millioner kroner i 2005 til kun 17,3 millioner kroner i 2006. Det skriver Børsen onsdag. Nedgangen skyldes blandt andet, at den vigtigste råvare for fremstilling af nonwovens, polypropylen, har været dyr hele året - drevet af høj oliepris og stor efterspørgsel i forhold til udbud.